న్యూఢిల్లీ: పార్లమెంటు సభ్యుల జీతాలు పెంచాలని సమాజ్వాదీ పార్టీ ఎంపీ నరేశ్ అగర్వాల్ డిమాండ్ చేశారు. తమకంటే రాష్ట్రాల్లోని ఎమ్మెల్యేలే అత్యధిక జీతాలు అందుకుంటున్నారన్నారు. పార్లమెంటు వర్షాకాల సమావేశాల సందర్భంగా బుధవారం ఆయన రాజ్యసభలో మాట్లాడారు. ‘‘మేమేం అడుక్కోవడంలేదు. రాష్ట్ర ఎమ్మెల్యేలు మాకంటే ఎక్కువ జీతాలు అందుకుంటున్నారు. జడ్జిలు కూడా జీతాలు పెంచమని అడుగుతున్నప్పుడు మేం మాత్రం ఎందుకు డిమాండ్ చేయకూడదు. 7వ వేతన సంఘం కింద మాకు రావాల్సిన వాటినే డిమాండ్ చేస్తున్నాం...’’ అని అగర్వాల్ పేర్కొన్నారు. అంతేకాదు.. తమ జీతాలు సెక్రటరీలకంటే తక్కువగా ఉన్నాయనీ.. దీనికి కేంద్రం చెప్పాల్సిందేనని పట్టుబట్టారు. అగర్వాల్తో పాటు కాంగ్రెస్ సభ్యుడు ఆనంద్ శర్మ కూడా ఈ డిమాండ్కు గొంతుకలిపారు.కాగా పార్లమెంటు సభ్యులు ప్రస్తుతం నెలకు రూ.50 వేలు జీతం అందుకుంటున్నారు. జీతం కాకుండా నియోజకవర్గ అలవెన్సు కింద వీరికి నెలకు రూ.45 వేలు ఇస్తారు. ప్రతినెలా ఆఫీసు ఖర్చుల కింద రూ.15 వేలు, సెక్రటేరియల్ అసిస్టెన్స్ కింద రూ.30 వేలు అందుతుండడం విశేషం. ఇక ఇవి కాకుండా రోజువారీ ఖర్చుల కింద రూ.2 వేలు కూడా ఇస్తారు. అయితే ఇందుకోసం సభ్యులు ఖర్చుల వివరాలతో రిజిస్టర్ నిర్వహించి అందులో సంతకం చేయాల్సి ఉంటుంది.మరోవైపు  తమిళనాడు ఎమ్మెల్యేలకు అక్కడి ప్రభుత్వం ఏకంగా రూ.50 వేలు జీతం పెంచుతూ నిర్ణయం తీసుకున్న సంగతి తెలిసిందే. దీంతో తమిళనాడు ఎమ్మెల్యేల జీతం రూ.1.05 లక్షలకు చేరుకుంది. జీతం పెంపుతో పాటు మాజీ ఎమ్మెల్యేల పించను కూడా రూ.12 వేల నుంచి రూ.20 వేలకు పెంచారు. దీంతో పాటు నియోజకవర్గ అభివృద్ధి పేరిట ఇచ్చే నిధులను కూడా రూ.2 కోట్ల నుంచి రూ.2.6 కోట్లకు పెంచారు.
newdhilly: paarlamentu sabhyula jeetaalu penchaalani samajwadi party empy naresh agarwal demand chesaru. tamakante rashtralloni emmelyele atyadhika jeetaalu andukuntunnarannara. paarlamentu varshaakaala samavesala sandarbhamgaa budhavaaram aayana rajyasabhalo matladaru. ‘‘memem adukkovadamledu. rashtra emmelyelu makante ekkuva jeetaalu andukuntunnaru. jadjilu kuudaa jeetaalu penchamani adugutunnappudu mem maatram enduku demand cheyakudadu. 7va vetana sangham kinda maaku ravalsina vaatine demand chestunnam...’’ ani agarwal perkonnaru. antekaadu.. tama jeetaalu sekratariilakante takkuvagaa unnaayanee.. deeniki kendram cheppalsindenani pattubattaaru. agarwaltho paatu congress sabhyudu anand sharma kuudaa ee demandku gontukalipaaru.kaga paarlamentu sabhyulu prastutam nelaku roo.50 velu jeetam andukuntunnaru. jeetam kakunda niyojakavarga alavensu kinda veeriki nelaku roo.45 velu istaaru. pratinela aafiisu kharchula kinda roo.15 velu, secretarial assistens kinda roo.30 velu andutundadam visesham. ika ivi kakunda rojuwari kharchula kinda roo.2 velu kuudaa istaaru. ayithe indukosam sabhyulu kharchula vivaraalatoe resister nirvahinchi andulo santakam cheyalsi untundi.marovaipu  tamilanadu emmelyelaku akkadi prabhutvam ekamgaa roo.50 velu jeetam penchutuu nirnayam teesukunna sangati telisinde. deentho tamilanadu emmelyela jeetam roo.1.05 lakshalaku cherukundi. jeetam pemputho paatu maji emmelyela pinchanu kuudaa roo.12 vela nunchi roo.20 velaku penchaaru. deentho paatu niyojakavarga abhivruddhi paerita iche nidhulanu kuudaa roo.2 kotla nunchi roo.2.6 kotlaku penchaaru.